
[bookmark: _Toc256000002]EUROOPAN PARLAMENTIN PÄÄTÖSLAUSELMAESITYS
EU:n yhteisötalouden toimintasuunnitelmasta
(2021/2179(INI))
Euroopan parlamentti, joka
–	ottaa huomioon Euroopan sosiaalisten oikeuksien pilarin,
–	ottaa huomioon 9. joulukuuta 2021 annetun komission tiedonannon ”Ihmisten hyväksi toimivan talouden rakentaminen: yhteisötalouden toimintasuunnitelma” (COM(2021)0778),
–	ottaa huomioon 3. maaliskuuta 2021 annetun komission tiedonannon ”Tasa-arvon unioni: Vammaisten henkilöiden oikeuksia koskeva strategia 2021–2030” (COM(2021)0101),
–	ottaa huomioon 2. kesäkuuta 2021 annetun komission tiedonannon ”Talouspolitiikan koordinointi vuonna 2021: voitetaan covid-19, tuetaan elpymistä ja ajanmukaistetaan taloutemme" (COM(2021)0500),
–	ottaa huomioon 22. marraskuuta 2016 annetun komission tiedonannon ”Euroopan seuraavat kärkiyritykset: start-up- ja scale-up-yrityksiä koskeva aloite” (COM(2016)0733),
–	ottaa huomioon 25. lokakuuta 2011 annetun komission tiedonannon "Sosiaalisen yrittäjyyden aloite – Suotuisan toimintaympäristön luominen sosiaalisen talouden ja innovoinnin keskiöön kuuluville sosiaalisille yrityksille” (COM(2011)0682),
–	ottaa huomioon 23. helmikuuta 2004 annetun komission tiedonannon osuuskuntien edistämisestä Euroopassa (KOM(2004)0018),
–	ottaa huomioon julkisista hankinnoista 26. helmikuuta 2014 annetun Euroopan parlamentin ja neuvoston direktiivin 2014/24/EU[footnoteRef:0], [0:  EUVL L 094, 28.3.2014, s. 65.] 

–	ottaa huomioon neuvoston puheenjohtajavaltion Portugalin, Euroopan parlamentin puhemiehen sekä työmarkkinajärjestöjen ja kansalaisyhteiskunnan järjestöjen edustajien allekirjoittaman Porton sosiaalialan sitoumuksen,
–	ottaa huomioon Eurooppa-neuvoston hyväksymän 8. toukokuuta 2021 annetun Porton julistuksen,
–	ottaa huomioon 7. joulukuuta 2015 annetut neuvoston päätelmät yhteisötalouden edistämisestä Euroopan taloudellisen ja sosiaalisen kehityksen veturina,
–	ottaa huomioon 4. huhtikuuta 2019 antamansa ensimmäisen käsittelyn kannan ehdotukseen Euroopan parlamentin ja neuvoston asetukseksi Euroopan sosiaalirahasto plussasta (ESR+)[footnoteRef:1], [1:  EUVL C 116, 31.3.2021, s. 162.] 

–	ottaa huomioon 7. heinäkuuta 2021 antamansa päätöslauselman aiheesta ”Vanha manner ikääntyy – ikääntymispolitiikkaan liittyvät mahdollisuudet ja haasteet vuoden 2020 jälkeen”[footnoteRef:2], [2:  Hyväksytyt tekstit, P9_TA(2021)0347.] 

–	ottaa huomioon 23. lokakuuta 2018 antamansa päätöslauselman työntekijän taloudellisen osallistumisen roolista työpaikkojen luomisessa ja työttömien aktivoimisessa[footnoteRef:3], [3:  EUVL C 345, 16.10.2020, s. 2.] 

–	ottaa huomioon 5. heinäkuuta 2018 antamansa päätöslauselman suosituksista komissiolle yhteisö- ja yhteisvastuutalouden yritysten säännöistä[footnoteRef:4], [4:  EUVL C 118, 8.4.2020, s. 145.] 

–	ottaa huomioon 10. syyskuuta 2015 antamansa päätöslauselman yhteiskunnallisesta yrittäjyydestä ja sosiaalisesta innovoinnista työttömyyden torjunnassa[footnoteRef:5], [5:  EUVL C 316, 22.9.2017, s. 224.] 

–	ottaa huomioon 2. heinäkuuta 2013 antamansa päätöslauselman osuuskuntien panoksesta kriisin voittamisessa[footnoteRef:6], [6:  EUVL C 75, 26.2.2016, s. 34.] 

–	ottaa huomioon 2. heinäkuuta 2013 antamansa päätöslauselman ehdotuksesta neuvoston asetukseksi eurooppalaisen säätiön (FE) perussäännöstä[footnoteRef:7], [7:  EUVL C 75, 26.2.2016, s. 11.] 

–	ottaa huomioon 14. maaliskuuta 2013 antamansa päätöslauselman suosituksista komissiolle eurooppalaisen keskinäisen yhtiön perussäännöstä[footnoteRef:8], [8:  EUVL C 36, 29.1.2016, s. 111.] 

–	ottaa huomioon 20. marraskuuta 2012 antamansa päätöslauselman sosiaalisen yrittäjyyden aloitteesta – Suotuisan toimintaympäristön luominen sosiaalisen talouden ja innovoinnin keskiöön kuuluville sosiaalisille yrityksille[footnoteRef:9], [9:  EUVL C 419, 16.12.2015, s. 42.] 

–	ottaa huomioon 19. helmikuuta 2009 antamansa päätöslauselman osuus- ja yhteisötaloudesta[footnoteRef:10], [10:  EUVL C 76 E, 25.3.2010, s. 16.] 

–	ottaa huomioon Euroopan talous- ja sosiaalikomitean 19. tammikuuta 2022 antaman lausunnon ”Innovatiiviset rahoitusvälineet kehitettäessä sosiaalivaikutteisia yrityksiä”,
–	ottaa huomioon alueiden komitean 1. heinäkuuta 2021 antaman lausunnon aiheesta ”Yhteisötalouden toimintasuunnitelma”(CDR 5860/2020),
–	ottaa huomioon Euroopan komission ja Taloudellisen yhteistyön ja kehityksen järjestön (OECD) toimintapoliittisen katsauksen vuodelta 2022 yhteisötalouden panoksen mahdollisimman tehokkaasta hyödyntämisestä kiertotaloudessa,
–	ottaa huomioon Yhdistyneiden kansakuntien sosiaalisen kehityksen tutkimuslaitoksen vuonna 2021 julkaisemat suuntaviivat paikallishallinnoille yhteisö- ja solidaarisuustaloutta koskevasta politiikasta,
–	ottaa huomioon työjärjestyksen 54 artiklan,
–	ottaa huomioon aluekehitysvaliokunnan lausunnon,
–	ottaa huomioon työllisyyden ja sosiaaliasioiden valiokunnan mietinnön (A9-0000/2022),
A.	ottaa huomioon, että yhteisötalous käsittää erityyppisiä, viranomaisista riippumattomia yksityisiä toimijoita, kuten osuuskuntia, keskinäisiä yhtiöitä, yhdistyksiä (myös hyväntekeväisyysjärjestöjä), säätiöitä, yhteiskunnallisia yrityksiä ja muita oikeudellisia muotoja, joille kaikille on ominaista erilaiset toimintaan ja organisaatioon liittyvät periaatteet ja piirteet, kuten se, että ne asettavat voittojen sijaan etusijalle ihmiset sekä yhteiskunnallisen tarkoituksen, ne sijoittavat uudelleen suurimman osan voitoistaan/ylijäämistään ja niillä on demokraattinen tai osallistava hallintomalli;
B.	ottaa huomioon, että yhteisötaloudella on ollut tärkeä rooli covid-19-pandemian EU:n sosiaalisiin markkinoihin, yhteiskuntaan ja talouteen kohdistuvien lyhyen ja pitkän aikavälin vaikutusten lieventämisessä ja niihin puuttumisessa ja että se on edistänyt sosiaalista ja taloudellista selviytymiskykyä Euroopan sosiaalisten oikeuksien pilarin liiketoimintamallin pitkäjänteisyyden ja sosiaalisten oikeuksien luonteen sekä osuus- ja yhteisötalouden tavoitteiden ja toimien ansiosta[footnoteRef:11]; [11:  OECD (2020), ”Social economy and the COVID-19 crisis: current and future roles”.] 

C.	ottaa huomioon, että yhteisötalouden organisaatioilla on pitkä historia suurimmassa osassa jäsenvaltioita, joista useimmat ovat antaneet tätä alaa koskevia erityislakeja, ja ne ovat vakiinnuttaneet asemansa keskeisinä markkinatoimijoina;
1.	suhtautuu myönteisesti yhteisötaloutta koskevaan komission toimintasuunnitelmaan, siinä vahvistettuihin yhteisötalouden määrittelyä koskeviin ohjaaviin periaatteisiin, sen yhteisötalouden kehittämiseen antamaan poliittiseen sysäykseen ja siinä ilmoitettuihin lukuisiin toimenpiteisiin;
2.	katsoo kuitenkin, että on vahvistettava konkreettisia toimenpiteitä ja jatkotoimia kunkin tavoitteen saavuttamiseksi ja täsmennettävä toimenpiteiden välisiä yhteyksiä; katsoo, että on tarpeen laatia aikataulu kaikille yhteisötalouden toimintasuunnitelmaan sisältyville toimille, jotta asianomaisia viranomaisia voidaan ohjata täytäntöönpanossa;
3.	kehottaa komissiota ja jäsenvaltioita sekä alue- ja paikallisviranomaisia valtavirtaistamaan yhteisötaloudellisen ulottuvuuden osaksi asiaankuuluvia politiikanaloja, ohjelmia ja käytäntöjä;
4.	toistaa kehotuksensa[footnoteRef:12] asettaa ”pienet ensin” -periaate ohjaavaksi periaatteeksi tulevaa lainsäädäntöä laadittaessa ja toimintapolitiikkoja hyväksyttäessä, jotta unionin ekosysteemistä tulisi kilpailukykyisempi ja jotta se tukisi mikro-organisaatioita ja pieniä ja keskisuuria organisaatioita sekä yhteisötaloudessa että sen ulkopuolella; [12:  Muun muassa 16. joulukuuta 2020 antamassaan päätöslauselmassa Euroopan uudesta pk-yritysstrategiasta ja 24. kesäkuuta 2021 antamassaan päätöslauselmassa Euroopan unionin sääntelyn tilasta ja toissijaisuusperiaatteesta.] 

Suotuisan toimintaympäristön luominen yhteisötaloudelle
5.	muistuttaa jäsenvaltioita siitä, että julkisia hankintoja koskeva direktiivi (direktiivi 2014/24/EU) antaa hankintaviranomaisille mahdollisuuden käyttää julkisia hankintoja ympäristöön liittyvien ja sosiaalisten tavoitteiden saavuttamiseen sekä mahdollistaa erityisesti hankintamenettelyjen varaamisen organisaatioille, joiden päätarkoituksena on vammaisten henkilöiden tai muiden muita heikommassa asemassa olevien ryhmien työllistyminen; kehottaa viranomaisia pitämään sosiaalisesti ja ympäristön kannalta vastuullisia julkisia hankintoja sosioekonomiseen rakenteeseen tehtävänä investointina, jolla on hyvät mahdollisuudet yhdistää sosiaalisia ja kilpailuun liittyviä tavoitteita;
6.	kannustaa jäsenvaltioita ottamaan järjestelmällisesti käyttöön strategioita, joilla pyritään kehittämään sosiaalisesti vastuullisia julkisia hankintoja ja luomaan siten kaikilla politiikanaloilla yhteys palvelujen ja tuotteiden toimittamisen ja sosiaalisten tavoitteiden edistämisen välille; katsoo, että julkisia hankintoja koskevan direktiivin saattaminen osaksi kansallista lainsäädäntöä on kytkettävä aloitteisiin, joilla lisätään tietoa julkisten varojen käytön ja niiden kestävän kehityksen tavoitteiden saavuttamista edistävän panoksen välisestä suhteesta ja parannetaan julkisista hankinnoista vastaavien viranhaltijoiden ja yhteisötalouden organisaatioiden valmiuksia; kannustaa julkisista hankinnoista vastaavia viranhaltijoita toteuttamaan ennen tarjouskilpailuasiakirjojen laatimista ennakoivia markkinakartoituksia, jotta voidaan ymmärtää paremmin olemassa olevia tarpeita ja sitä, miten yhteisötalouden organisaatiot voisivat vastata niihin;
7.	suhtautuu myönteisesti jäsenvaltioiden nykyisiin aloitteisiin, joilla tarjotaan yritysostoprosessista kiinnostuneille työntekijöille ja työntekijöiden yritysostoista syntyville osuuskunnille oikeudellista neuvontaa, taloudellista tukea, tukea liiketoimintasuunnitelmien valmistelussa, ulkopuolisia sijoittajia varten tarvittavia tietoja ja yritysten tukirakenteita; kannustaa jäsenvaltioita sisällyttämään tämän aiheen suosituksiin, jotka neuvoston on määrä antaa vuonna 2023, jotta näitä aloitteita voidaan tukea edelleen alueellisella ja kansallisella tasolla;
8.	suhtautuu myönteisesti ilmoitettuun kertomukseen kestävää rahoitusta koskevan EU:n luokitusjärjestelmän mahdollisesta laajentamisesta kattamaan sosiaaliset tavoitteet; katsoo, että EU:n luokitusjärjestelmän on katettava sosiaaliset tekijät aiheuttamatta liian kohtuutonta rasitetta yrityksille, koska se voi edistää investointeja yhteisötalouden alalla;
9.	kehottaa komissiota ja jäsenvaltioita perustamaan valmiuksien kehittämistä koskevia kumppanuuksia ja tekemään virallisia sopimuksia yhteisötalouden verkostojen kanssa, jotta yhteisötalouden organisaatioille voidaan tarjota neuvontapalveluja, kuten räätälöityä mentorointia ja valmennusta, valmiuksien kehittämisen rahoitusta, koulutusta, yrityshautomopalveluja ja verkottumista valmiuksien kehittämiseksi;
10.	korostaa, että uusilla teknologioilla voi olla keskeinen rooli yhteisötalouden hankkeiden kehittämisessä ja laajentamisessa ja että on tärkeää antaa yhteiskunnallisille yrittäjille ensisijainen pääsy digitaalisia taitoja ja kehittyneitä teknologioita koskeviin koulutusohjelmiin sekä EU:n että kansallisella tasolla, ja kehottaa komissiota ja jäsenvaltioita tutkimaan, miten valtavirtaa edustavat yritykset ja yhteisötalouden organisaatiot voivat tehdä yhteistyötä tässä asiassa;
11.	pitää valitettavana, että yhteisötalouden organisaatioita ei käsitellä valtavirtaa edustavan kouluopetuksen ja korkea-asteen yritys- ja liiketoimintakoulutuksen opetussuunnitelmissa yhtä laajasti kuin perinteisiä yrityksiä[footnoteRef:13]; kehottaa tämän vuoksi eri aloja edustavia elimiä ja asiaankuuluvia viranomaisia tarkastelemaan ja arvioimaan opetussuunnitelmia yhteistyössä asiaankuuluvien sidosryhmien kanssa ja esittämään toimintapoliittisia suosituksia akateemisille laitoksille; [13:  Eurofound (2019), ”Labour market change. Cooperatives and social enterprises: work and employment in selected countries”.] 

EU:n välineiden täyden potentiaalin hyödyntäminen yhteisötalouden menestymisen edistämiseksi
12.	panee merkille InvestEU-ohjelman tarjoamat mahdollisuudet yhteisötalouden tukemiseksi; kehottaa komissiota ja toteutuskumppaneita suunnittelemaan yhteisötalouden yritysten tarpeisiin räätälöityjä rahoitustuotteita sosiaalisten investointien ja osaamisen ikkunassa ja osoittamaan näille tuotteille riittävästi resursseja; toteaa, että olisi kehitettävä luotettavat tukikelpoisuuskriteerit, jotta tuki voidaan kohdentaa nimenomaisesti yhteisötaloutta tukeville rahoituksen välittäjille, ja katsoo, että InvestEU-neuvontakeskuksen kautta olisi tarjottava neuvontapalveluja, jotta voidaan maksimoida näiden rahoituksen välittäjien mahdollisuudet hyödyntää InvestEU-ohjelmaa; kehottaa komissiota varmistamaan, että muut InvestEU-ohjelman rahoitustuotteet, kuten pk-yrityksille suunnatut tuotteet, ovat yhteisötalouden organisaatioiden saatavilla ottaen huomioon, että useimmat niistä ovat mikro-organisaatioita ja pieniä ja keskisuuria organisaatioita;
13.	kehottaa komissiota ottamaan yleisen ryhmäpoikkeusasetuksen seuraavan tarkistuksen yhteydessä asianmukaisesti huomioon yhteisötalouden organisaatioiden rahoituksen saatavuuteen ja markkinoiden kehittämiseen liittyvät erityistarpeet, vahvistamaan valtiontuen roolia epäedullisessa asemassa olevien työntekijöiden rekrytoinnin edistämisessä erityisesti covid-19-kriisin jälkeisen elpymisen yhteydessä ja tutkimaan erilaisia näyttöön perustuvia vaihtoehtoja yhteisötalouden organisaatioiden kehittämisen tukemiseksi asiaankuuluvia sidosryhmiä kuultuaan;
14.	pitää myönteisenä kohdennetun EU:n rahoituksen käyttöä hankkeisiin, joilla pyritään kehittämään yritysten luovuttamista niiden työntekijöille ja siten yritystoiminnan jatkumista ja mahdollistamaan se muun muassa työntekijöiden osuuskuntien yritysostojen kautta[footnoteRef:14]; [14:  Esimerkiksi Interregin Inbets-hanke (”Innovative Business Transfer Models for Small and Medium-Sized Enterprises in the Baltic Sea Region”), Euroopan sosiaalirahaston (ESR) ja työllisyyttä ja sosiaalista innovointia koskevan ohjelman (EaSI) rahoituksen käyttö, Euroopan parlamentin pilottihankkeet, ”Transfer to coops” ja ”Saving jobs”.] 

Kohti yhteisötalouden toimintasuunnitelman tehokasta täytäntöönpanoa
15.	suhtautuu erittäin myönteisesti ehdotukseen neuvoston suositukseksi yhteisötalouden perusedellytyksistä, joka on määrä hyväksyä vuonna 2023; katsoo, että sen olisi toimittava suunnannäyttäjänä yhteisötalouden oikeudellisten ja poliittisten kehysten vahvistamisessa erityisesti niissä jäsenvaltioissa, joissa yhteisötalouden ekosysteemi on vähemmän kehittynyt, ja siinä olisi tuotava selvästi esiin EU:n saataville asettamat tukivälineet ja annettava ohjeistusta, joka liittyy tiettyihin toimintapolitiikkoihin, kuten julkisiin hankintoihin, työllisyys- ja sosiaalipolitiikkaan, verotukseen, koulutukseen, osaamiseen ja ammattikoulutukseen, sekä siihen, että kiertotaloutta ja yhteisötaloutta edistävät toimet on tärkeä kytkeä yhteen;
16.	pitää valitettavana, että parlamentin komissiolle osoittamat aiemmat kehotukset antaa keskinäisille yhtiöille, yhdistyksille ja säätiöille mahdollisuus toimia Euroopassa ja rajatylittävästi eivät johtaneet lainsäädännöllisiin muutoksiin, mikä heikensi Euroopan sosiaalista mallia ja haittasi sisämarkkinoiden toteuttamista; ehdottaa yhteisötalouden toimintasuunnitelman tarjoaman tilaisuuden sekä suurimman osan jäsenvaltioita käsittävän Luxemburgin julistuksen seurantakomitean toiminnan johdosta, että tutkitaan mahdollisuuksia käyttää tiiviimpää yhteistyötä välineenä, jolla voidaan purkaa edellä mainitut vuosikymmeniä vallinneet pattitilanteet;
17.	toteaa, että yhteisötaloussektorin koko potentiaali sosioekonomisten haasteiden ratkaisemisessa edellyttää, että viranomaiset määrittävät selkeästi sosiaaliset painopisteet; korostaa, että yhteisötalouden hankkeet edellyttävät yleensä tiivistä kumppanuutta julkisyhteisöjen kanssa, ja kehottaa siksi komissiota ja jäsenvaltioita kehittämään EU:n tasolla tarjottavan makrotalouden ohjausjärjestelmän puitteissa sosiaalisia investointeja koskevan strategian, jossa sosiaaliset painopisteet määritellään selkeästi ja joka voi tarjota kehyksen viranomaisten ja yhteisötalouden organisaatioiden väliselle yhteistyölle;
18.	panee tyytyväisenä merkille ilmoituksen käynnistää uusi tutkimus, jossa kerätään yhteisötaloutta koskevia laadullisia ja määrällisiä tietoja kaikista jäsenvaltioista; toteaa, että yhteisötalouden laajuudesta ja vaikutuksista on tuotettava yksityiskohtaisia, standardoituja, vertailukelpoisia ja luotettavia tietoja, jotta voidaan helpottaa näyttöön perustuvia poliittisia päätöksiä, varmistaa yhteisötalouden tulevaisuuden vaatimukset huomioon ottava kehitys ja edistää EU:n taloudellisten ja sosiaalisten tavoitteiden saavuttamista;
19.	kehottaa jäsenvaltioita nimeämään yhteisötalouden koordinaattorit ja perustamaan paikallisia yhteisötalouden yhteyspisteitä rahoituksen, myös EU:n rahoituksen, saannin helpottamiseksi;
20.	kehottaa komissiota perustamaan yhteisötalouden toimintasuunnitelman täytäntöönpanoa käsittelevän työryhmän ja ilmoittamaan sen kokoonpanon ja toiminta-aikataulun;
°
°	°
21.	kehottaa puhemiestä välittämään tämän päätöslauselman neuvostolle ja komissiolle.

Euroopassa yhteisötaloutta on perinteisesti pidetty välineenä, jolla puututaan markkinoiden ja valtioiden toimintapuutteisiin. Kahden viime vuosikymmenen aikana ymmärrys siitä, mitä yhteisötalous merkitsee, on kuitenkin lisääntynyt.[footnoteRef:15] Yhteisötalous on osoittanut, että se edistää sosiaalista yhteenkuuluvuutta ja yhteisöllisyyttä sekä vaalii sosiaalista pääomaa[footnoteRef:16] ja että se auttaa vastaamaan keskeisiin yhteiskunnallisiin haasteisiin, joita ovat muun muassa ympäristökysymykset, elintarvikeomavaraisuus sekä helposti saatavilla olevan ja laadukkaan hoidon ja terveydenhuollon tarjoaminen.[footnoteRef:17] Yhteisötalous on covid-19-pandemian aikana myös osoittanut vahvuutensa ja kykynsä myötävaikuttaa taloudelliseen kehitykseen ja työpaikkojen luomiseen erityisesti haavoittuvassa asemassa oleville ihmisille. Lisäksi se on näyttänyt, miten se vähentää sosiaalisia ja taloudellisia eroja ja elvyttää paikallisyhteisöjä, joihin nämä organisaatiot ovat juurtuneet syvään. [15:  Gorgi Krlev, Giulio Pasi, Dominika Wruk ja Marika Bernhard (2021), “Reconceptualizing the Social Economy”, Stanford Social Innovation Review.]  [16:  Ks. edellinen alaviite.]  [17:  Bénédicte Fonteneau ja Ignace Pollet (toim.), (2019), ”The contribution of the social and solidarity economy and social finance to the future of work”, kansainvälinen työtoimisto, Geneve.] 

Kansainvälisellä tasolla on pyritty ymmärtämään paremmin kaikkia hyötyjä, joita yhteisötalous voi tuoda taloudelle ja yhteiskunnalle, ja tuomaan ne näkyvästi esiin. Esimerkkinä voidaan mainita, että Yhdistyneet kansakunnat perusti kymmenen vuotta sitten yhteisö- ja solidaarisuustaloutta käsittelevän virastojen välisen työryhmän, jonka tehtävänä oli ajatella kehitystä uudesta näkökulmasta lukuisten kriisien jälkeen ja vuoden 2015 jälkeisen kehitysohjelman yhteydessä, jossa ei ollut kiinnitetty riittävästi huomiota yhteisötalouteen[footnoteRef:18]. [18:  https://unsse.org/about/] 

Yhteisötalous tunnustetaan näin ollen yhä laajemmin erilaiseksi tavaksi järjestää talous tai, kuten Yhdistyneiden kansakuntien pääsihteeri on todennut, vaihtoehtoiseksi kasvumalliksi, jolla pyritään löytämään uusi tasapaino taloudellisen tehokkuuden ja sosiaalisen palautumiskyvyn sekä ympäristökestävyyden välillä. Hänen mukaansa yhteisö- ja solidaarisuustalous edistää talouden dynaamisuutta, sosiaalista ja ympäristönsuojelua sekä yhteiskunnallis-poliittisia vaikutusmahdollisuuksia,[footnoteRef:19] [19:  Pääsihteerin raportti (2021) ”Socially just transition towards sustainable development: the role of digital technologies on social development and well-being of all”, sosiaalisen kehityksen toimikunta, 8.–17. helmikuuta 2021, Yhdistyneet kansakunnat.] 

Yhdistyneiden kansakuntien[footnoteRef:20] toimien lisäksi on mainittava, että myös Taloudellisen yhteistyön ja kehityksen järjestö (OECD) on tunnustanut yhteisötalouden ja sosiaalisen innovoinnin merkityksen osallistavampien, luovempien ja kestävämpien talouksien ja yhteiskuntien luomisessa ja se käynnisti vuonna 2020 yhteisö- ja solidaarisuustalouden ekosysteemien edistämistä koskevan maailmanlaajuisen toimen. Hankkeella tuetaan yhteisötalouden kehittämistä ja kansainvälistymistä kaikissa EU-maissa sekä Brasiliassa, Kanadassa, Intiassa, Koreassa, Meksikossa ja Amerikan yhdysvalloissa. [20:  YK:n järjestelmästä yleensä on syytä mainita, että Kansainvälinen työjärjestö on valinnut ihmisarvoisen työn sekä yhteisö- ja solidaarisuustalouden keskustelun aiheeksi kansainvälisen työkonferenssin 110. istuntoon, joka on määrä järjestää vuonna 2022.] 

Tätä erittäin suotuisaa taustaa vasten Euroopan komissio hyväksyi 9. joulukuuta 2021 hartaasti odotetun yhteisötalouden toimintasuunnitelman. Toimintasuunnitelma perustuu EU:n toimielinten, jäsenvaltioiden ja alan sidosryhmien ja asiantuntijoiden vuosikymmenten ajan tekemästä työstä saatuun kokemukseen. Suunnitelmassa tunnustetaan jälleen kerran muutospotentiaali, joka sisältyy yhteisötalouteen ja sen taloutta koskevaan ihmiskeskeiseen ja planeettamme huomioon ottavaan lähestymistapaan.
Tämän valiokunta-aloitteisen mietinnön esittelijä järjesti monia kuulemisia YK:n työryhmän, Kansainvälisen työjärjestön, Euroopan talous- ja sosiaalikomitean, alueiden komitean, jäsenvaltioiden ja alueiden edustajien sekä tieteenharjoittajien kanssa valmistellakseen työtään. Yhteisötalouden toimintasuunnitelmasta saatu palaute oli yleisesti ottaen myönteistä. Esittelijä onnittelee komissiota tämän työstä. Kuten edellä mainittujen toimijoiden kanssa käydyissä keskusteluissa todettiin, vielä on kuitenkin varaa täydentää tekstiä ja helpottaa yhteisötalouden ymmärtämistä ja tunnustamista, vauhdittaa sen kehitystä ja edetä kohti EU:n toimintasuunnitelman tehokasta täytäntöönpanoa.
Näiden kuulemisten, vallitsevan toimielinten välisen yhteisymmärryksen ja eri toimielinten (myös parlamentin omien) tekstien sekä eri alueiden ja EU-maiden yhteisötalouden parhaita käytäntöjä koskevan tutkimuksen perusteella tälle mietinnölle on asetettu kolme tavoitetta. Ensinnäkin se pyrkii tekemään oman osuutensa yhteisötaloudelle suotuisan ympäristön luomisessa. Toiseksi siinä tarkastellaan, miten yhteisötalouden koko potentiaali voitaisiin hyödyntää paremmin, ja kolmanneksi siinä käsitellään keskeistä kysymystä: miten toimintasuunnitelma voidaan panna tehokkaasti täytäntöön? Esittelijä toivoo, että Euroopan parlamentin tässä mietinnössä tekemä työ näihin seikkoihin puuttumiseksi auttaa yhteisötaloutta kukoistamaan tulevalla vuosikymmenellä.

